
# Таһир Якупов исемендәге Бөтенроссия фестиваленең җиңүчеләре билгеле

Теләче районы Иске Җөри авылында Таһир Якупов исемендәге II Бөтенроссия фестиваленең Гала-концертында лауреатлар һәм дипломантлар билгеле булды. Концертны «Китап» радиосы уздырды.

«Китап» радиосы баш мөхәррире, фестивальнең инициаторы **Алмаз Миргаязов** әйтүенчә, барлыгы 103 кеше катнашкан, финалда 26 аерым башкаручы һәм коллектив булган.

Концертны **Рәйхана Антонова** һәм **Илсаф Тимербаев** алып барган. Фестиваль «Яшь йөрәкләр» вокаль ансамбленең «Сәяхәтче җыры» белән башланган. Чараның ачылышында район башлыгы **Айрат Фәтхуллин** чыгыш ясаган. Фестивальнең жюри рәисе - Татарстанның атказанган артисты, популяр җырлар авторы, композитор **Зөфәр Хәйретдинов**.

Фестивальнең дипломантлары: Биектау районыннан **Дилә Гыйләҗиева**; Кемерово шәһәреннән **Рабига Шәрифуллина**; Сабадан **Лилия Кәлимуллина**; Буадан **Рәүф Гарәфетдинов**; Арчадан **Фаягөл Хәмидуллина**; Алексеевскидан **Наилә Арсланова**; Биектаудан **Гөлзада Хәмидуллина**; Арчадан **Фәния Сабирҗанова**.

Лауреатлар: Биектаудан **Рамил Зиннәтов** һәм **Гөлнара Галиуллина**; Оренбургтан **Розалия Таҗетдинова**; Чүпрәледән **Ленур Алимов**; Мәскәүдән **Рәйсә Кабирова**; Чаллыдан **Хәлил Билалов**; Әлмәттән **Марат Гәрәев**; Теләчедән «Ядкәр» ансамбле; Биектаудан «Дуслык» ансамбле; Теләчедән **Шәфәгать Сәүбәнов**; Арчадан «Яшь йөрәкләр» ансамбле; Фестивальнең Гран-при иясе – Мөслим егете **Рөстәм Гыйльфанов**.


Следите за самым важным и интересным в Telegram-каналеТатмедиа

## Нет комментариев
Таһир Якупов исемендәге Бөтенроссия фестиваленең җиңүчеләре билгеле